pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกรัฐมนตรีมอบทีมเศรษฐกิจของรัฐบาลมีการติดตามสถานการณ์ธนาคาร 2 แห่งในสหรัฐปิดตัว ไม่พบแบงก์ไทยเกี่ยวข้องหรือเข้าลงทุน
วันจันทร์ที่ 13 มีนาคม 2566
13/03/2566
​นายกรัฐมนตรีมอบทีมเศรษฐกิจของรัฐบาลมีการติดตามสถานการณ์ธนาคาร 2 แห่งในสหรัฐปิดตัว ไม่พบแบงก์ไทยเกี่ยวข้องหรือเข้าลงทุน
​นายกรัฐมนตรีมอบทีมเศรษฐกิจของรัฐบาลมีการติดตามสถานการณ์ธนาคาร 2 แห่งในสหรัฐปิดตัว ไม่พบแบงก์ไทยเกี่ยวข้องหรือเข้าลงทุน ย้ําพื้นฐานระบบสถาบันการเงินไทยแข็งแกร่ง ระบบกํากับเข้มตั้งแต่หลังวิกฤตปี40 ธนาคารกระจายฐานลูกค้าทั้งเงินฝาก สินเชื่อ เงินกองทุนสูง
วันที่ 13 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่เกิดกรณีธนาคาร 2 แห่งในสหรัฐฯ ได้ปิดตัวลงในช่วงสัปดาห์ที่ผ่านมาและส่งผลให้เกิดความผันผวนในตลาดเงิน ตลาดทุนทั่วโลก พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายให้ทีมเศรษฐกิจของรัฐบาลติดตามสถานการณ์ดังกล่าว พร้อมกับประเมินผลว่าจะกระทบต่อเศรษฐกิจไทยหรือไม่ เพียงใด
หน่วยงานที่เกี่ยวข้องได้รายงานให้นายกรัฐมนตรีทราบว่า ไม่มีธนาคารหรือสถาบันการเงินของไทยมีการลงทุนหรือมีธุรกรรมเกี่ยวข้องกับธนาคารที่มีปัญหาทั้ง 2 แห่ง พร้อมกับประเมินว่าผลกระทบต่อเศรษฐกิจการเงินในสหรัฐฯ น่าจะอยู่ในวงที่จํากัด เนื่องจากทั้ง 2 แห่งมีการทําธุรกิจที่มีความเฉพาะ ไม่ได้มีการบริการแบบกว้างขวางเช่นธนาคารพาณิชย์ทั่วไป และทางการสหรัฐฯ ได้เข้าการเข้าดําเนินการเพื่อดูแลปัญหาที่รวดเร็ว
น.ส.ไตรศุลี กล่าวว่า ทางด้านฐานะของสถาบันการเงินไทยทั้งระบบมีความแข็งแกร่ง โดยธนาคารแห่งประเทศไทย(ธปท.) มีการกํากับด้วยมาตรฐานที่เข้มงวด ซึ่งมาตรการการกํากับระบบสถาบันการเงินของไทยมีการปรับปรุงให้ดูแลความเสี่ยงอย่างรอบด้าน รัดกุม มาตั้งแต่หลังวิกฤตปี 2540 ทําให้ในรอบ 20 กว่าปีที่ผ่านมา แม้มีวิกฤตการเงินโลกหลายครั้ง รวมถึงวิกฤตโควิด19 แต่สถาบันการเงินของไทยทั้งธนาคารพาณิชย์และธนาคารของรัฐยังสามารถสนับสนุนเศรษฐกิจไทยได้ด้วยฐานะที่แข็งแกร่ง
ทั้งนี้ ข้อมูลจาก ธปท. ระบุว่า ณ สิ้นปี 2565 ธนาคารพาณิชย์ไทยทั้งระบบ มีเครื่องชี้ฐานะทางการเงินในระดับสูง โดยมีเงินกองทุนต่อสินทรัพย์เสี่ยง (BIS ratio) ร้อยละ 19.4 สภาพคล่อง (Liquidity Coverage ratio : LCR) สูงถึงร้อยละ 197.3 มีหนี้ด้อยคุณภาพ(NPL) ในระดับต่ําที่ร้อยละ 2.73 ขณะที่เงินสํารองต่อหนี้ด้อยคุณภาพ (NPL Coverage ratio)สูงถึงร้อยละ 171.9 การให้สินเชื่อ และรับเงินฝากในภาพรวมมีการกระจายตัว ไม่กระจุกตัวในลูกค้ากลุ่มใดกลุ่มหนึ่ง
นอกจากนี้ ประเทศไทยยังมีระบบการดูแลผู้ฝากเงินที่เข็มแข็งด้วยสถาบันคุ้มครองเงินฝาก (สคฝ.) ที่ปัจจุบันกองทุนคุ้มครองเงินฝากมีจํานวน 1.34 แสนล้านบาท คุ้มครองเงินฝาก 1 ล้านบาทต่อราย ซึ่งกองทุน ณ ปัจจุบันสามารถครอบคลุมผู้ฝากกว่าร้อยละ 98% ซึ่งเป็นผู้ฝากส่วนใหญ่ของประเทศ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีสถิติจดทะเบียนทรัพย์สินทางปัญญาปี 2563 – 2565 เฉลี่ยมากกว่าปีละ 6 หมื่นคำขอ ยืนยันรัฐบาลส่งเสริมให้คนไทยเป็นเจ้าของนวัตกรรมและทรัพย์สินทางปัญญา
วันจันทร์ที่ 13 มีนาคม 2566
13/03/2566
โฆษกรัฐบาลเผย นายกฯ ยินดีสถิติจดทะเบียนทรัพย์สินทางปัญญาปี 2563 – 2565 เฉลี่ยมากกว่าปีละ 6 หมื่นคําขอ ยืนยันรัฐบาลส่งเสริมให้คนไทยเป็นเจ้าของนวัตกรรมและทรัพย์สินทางปัญญา
โฆษกรัฐบาลเผย นายกฯ ยินดีสถิติจดทะเบียนทรัพย์สินทางปัญญาปี 2563 – 2565 เฉลี่ยมากกว่าปีละ 6 หมื่นคําขอ ยืนยันรัฐบาลส่งเสริมให้คนไทยเป็นเจ้าของนวัตกรรมและทรัพย์สินทางปัญญา สร้างมูลค่าเพิ่มให้ผลิตภัณฑ์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบถึงการยื่นคําขอจดทะเบียนทรัพย์สินทางปัญญาจํานวนมาก ในช่วงปี 2563 – 2565 ซึ่งแม้จะเป็นช่วงที่เกิดโรคระบาดโควิด-19 มีนักประดิษฐ์ไทยที่คิดค้นและสร้างสรรค์สิ่งประดิษฐ์ นวัตกรรมใหม่ๆ ขอรับความคุ้มครอง ได้ยื่นคําขอจดทะเบียนทรัพย์สินทางปัญญาเฉลี่ยมากกว่าปีละ 6 หมื่นคําขอ โดยคําขอจดสิทธิบัตรเป็นทรัพย์สินทางปัญญาส่วนใหญ่เป็นยา เวชภัณฑ์ และสินค้าป้องกันโควิด ซึ่งรัฐบาลพร้อมให้การสนับสนุน และถือเป็นแนวโน้มที่ดีสําหรับการพัฒนาเศรษฐกิจไทยในระยะยาว
โฆษกประจําสํานักนายกรัฐมนตรี กล่าวว่า สําหรับการยื่นคําขอจดทะเบียนทรัพย์สินทางปัญญาในปี 2563 พบว่ามีการยื่นคําขอทั้งหมด 66,580 คําขอ ปี 2564 มีการยื่นคําขอทั้งหมด 61,984 คําขอ และในปี 2565 มีการยื่นคําขอทั้งหมด 60,082 คําขอ โดยผลการยื่นคําขอจดทะเบียนจํานวนมากชี้ให้เห็นถึงความสําคัญของการปกป้องคุ้มครองทรัพย์สินทางปัญญา ส่งผลให้ในปี 2565 องค์การทรัพย์สินทางปัญญาโลก (WIPO) จัดให้ประเทศไทยมีความสามารถด้านนวัตกรรมอยู่อันดับที่ 43 จาก 130 ประเทศทั่วโลก และเป็นอันดับ 3 ในอาเซียน
“นายกรัฐมนตรีเชื่อมั่นในศักยภาพของคนไทย และมุ่งเน้นสนับสนุนคนไทยให้มีความคิดสร้างสรรค์ และเป็นเจ้าของ ใช้ประโยชน์จากนวัตกรรมและทรัพย์สินทางปัญญา ซึ่งการจดทะเบียนทรัพย์สินทางปัญญาจะเป็นปัจจัยสําคัญในการปกป้องคุ้มครองทรัพย์สินทางปัญญาของนักประดิษฐ์ไทย รวมทั้งเป็นผลดีในเชิงพาณิชย์ที่สามารถต่อยอด เพิ่มมูลค่าให้กับสิ่งประดิษฐ์ในรูปแบบผลิตภัณฑ์หรือสินค้าอื่น ๆ ได้ พร้อมทั้งชื่นชมความสามารถและศักยภาพของนักประดิษฐ์ไทยที่คิดค้นและสร้างสรรค์สิ่งประดิษฐ์ นวัตกรรมใหม่ ๆ อย่างต่อเนื่อง ซึ่งเป็นแนวทางสําคัญในการผลักดันประเทศ ทั้งยังพัฒนาประเทศอย่างมั่นคง และยั่งยืนได้ในระยะยาว” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการ จ.สงขลา และ จ.ยะลา
วันจันทร์ที่ 13 มีนาคม 2566
13/03/2566
นายกรัฐมนตรีตรวจราชการ จ.สงขลา และ จ.ยะลา
วันเสาร์ที่ 11 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.สงขลา และ จ.ยะลา ในวันนี้ (11มี.ค.66)
โดยในช่วงเช้าตรวจเยี่ยมพื้นที่ก่อสร้างตามโครงการศึกษาความเหมาะสมในการสร้างสะพานข้ามทะเลส
าบสงขลาเชื่อม อ.เมืองสงขลา กับ อ.สิงหนครซึ่งมีวัตถุประสงค์เพื่ออํานวยความสะดวกด้านการเดินทางแก่ประชาชน ส่งเสริมการค้าการลงทุนและการท่องเที่ยว ณ ท่าแพขนานยนต์ ต.บ่อยาง อ.เมืองสงขลา จ.สงขลา
พร้อมติดตามความคืบหน้าการยกระดับโรงพยาบาล อ.เมืองสงขลา จากนั้นในช่วงบ่ายเดินทางไปพบผู้นํา
ดะวะห์ประเทศไทยและผู้เข้าร่วมบรรยายธรรมเพื่อต้อนรับเดือนรอมฎอนอันประเสริฐของชาวไทยมุสลิม ณ
ศูนย์ดะวะห์แห่งประเทศไทย อ.เมืองยะลา จ.ยะลา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.พระนครศรีอยุธยา
วันจันทร์ที่ 13 มีนาคม 2566
13/03/2566
นายกรัฐมนตรี ตรวจราชการ จ.พระนครศรีอยุธยา
วันศุกร์ที่ 3 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.พระนครศรีอยุธยา ในวันนี้(3มี.ค.66)
เพื่อตรวจติดตามโครงการก่อสร้างอาคารจัดแสดงเครื่องทองอยุธยา ณ พิพิธภัณฑสถานแห่งชาติ
เจ้าสามพระยา ต.ประตูชัย เนื่องจากเป็นอาคารจัดแสดงและเก็บรักษาโบราณวัตถุที่ขุดค้นพบใน
จ.พระนครศรีอยุธยา ซึ่งมีอายุการใช้งานมานานกว่า 60 ปีมีการชํารุดทรุดโทรม
โดยบูรณะให้ทันสมัยได้มาตรฐานสากล เป็นแหล่งเรียนรู้ทางประวัติศาสตร์ที่สําคัญต่อไป
จากนั้นเดินทางไปติดตามการดําเนินโครงการปรับปรุงระบบชลประทานเจ้าพระยาฝั่งตะวันตก ณ
อ.ลาดบัวหลวง ซึ่งจะช่วยระบายน้ําท่วมในพื้นที่ฝั่งตะวันตกของแม่น้ําเจ้าพระยา ตั้งแต่คลองเจ้าเจ็ด –
บางยี่หน ถึง ชายทะเลอ่าวไทย เพิ่มประสิทธิภาพในการบริหารจัดการน้ํา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอ เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จำกัด
วันจันทร์ที่ 13 มีนาคม 2566
บีโอไอ เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จํากัด
เลขาธิการคณะกรรมการส่งเสริมการลงทุน (บีโอไอ) เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จํากัด ณ นิคม WHA ระยอง 36 จังหวัดระยอง
เมื่อวันที่ 10 มีนาคม 2566 นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน ได้เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จํากัด ณ นิคม WHA ระยอง 36 จังหวัดระยอง โดยมีบุคคลสําคัญเข้าร่วมงาน อาทิ อัครราชทูตที่ปรึกษาฝ่ายเศรษฐกิจและพาณิชย์ ประจําสถานเอกอัครราชทูตสาธารณรัฐประชาชนจีนประจําประเทศไทย ที่ปรึกษาพิเศษด้านการต่างประเทศ EEC และรองผู้ว่าราชการจังหวัดระยอง ฯลฯ
ภายในงานดังกล่าว เลขาธิการคณะกรรมการส่งเสริมการลงทุนได้รับเกียรติกล่าวแสดงความยินดีกับบริษัท บีวายดี พร้อมแสดงวิสัยทัศน์ถึงความพร้อมและความตั้งใจของประเทศไทยในการเป็นฐานการผลิตยานยนต์ไฟฟ้า (EV) ของภูมิภาค
สําหรับการลงทุนของบริษัท บีวายดี ในประเทศไทยครั้งนี้ นับเป็นการขยายการลงทุนนอกประเทศจีนครั้งแรกของบริษัท โดยจะลงทุนผลิตรถยนต์ไฟฟ้าและผลิตชิ้นส่วนสําคัญ เช่น แบตเตอรี่ ในประเทศไทยอีกด้วย
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่นครสวรรค์ ตรวจราชการรอบ 1 เน้นย้ำเจ้าหน้าที่ดำเนินงานตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566
วันจันทร์ที่ 13 มีนาคม 2566
13/03/2566
ผู้ตรวจสมพลฯ ลงพื้นที่นครสวรรค์ ตรวจราชการรอบ 1 เน้นย้ําเจ้าหน้าที่ดําเนินงานตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566
ผู้ตรวจราชการกระทรวงอุตสาหกรรม ลงพื้นที่นครสวรรค์ ตรวจราชการรอบ 1 เน้นย้ําเจ้าหน้าที่ดําเนินงานตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน”
เมื่อวันพฤหัสบดีที่ 9 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่นครสวรรค์ตรวจราชการกรณีปกติ รอบที่ 1 ประจําปีงบประมาณ พ.ศ. 2566 โดยมี นายชัชพล อินทโฉม อุตสาหกรรมจังหวัดนครสวรรค์และเจ้าหน้าที่ เข้าร่วมรับการตรวจราชการพร้อมรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายโดยเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ โรงงานที่ค้างชําระค่าธรรมเนียมให้ติดตามเร่งรัดดําเนินการให้เป็นที่สิ้นสุด สําหรับกรณีโรงงานเลิกประกอบการแต่คงค้างชําระค่าธรรมเนียมให้ตรวจสอบ ติดตาม และประสานกรมโรงงานอุตสาหกรรมเพื่อจําหน่ายทะเบียน การตรวจ กํากับ ดูแลโรงงานให้ดําเนินการอย่างละเอียดครบถ้วนทุกประเด็น มีแผนปฏิบัติงานที่ชัดเจน และมีบันทึกการตรวจสอบทุกครั้ง การบริหารจัดการกากอุตสาหกรรมให้กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด ให้ติดตามเร่งรัดการรับรองอุตสาหกรรมสีเขียว (GI) ให้เป็นไปตามเป้าหมายที่กําหนด รวมทั้งประชาสัมพันธ์ เชิญชวน ชี้แจงถึงความสําคัญของการเข้าร่วมโครงการ ในการนี้ ผู้ตรวจฯ ได้รับฟังแนวทางการดําเนินงาน และข้อเสนอแนะจากตัวแทนของภาคเอกชน คือธนาคารพัฒนาวิสาหกิจขนาดกลางและขนาดย่อมแห่งประเทศไทย สาขานครสวรรค์
สุดท้ายนี้ ผู้ตรวจฯ ได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม
รัฐบาลไทย-ข่าวทำเนียบรัฐบาล-พม. จับมือเครือข่าย ช่วยกลุ่มเปราะบางรับบริการทันตกรรมฟรี ในโครงการ Smiles for Everyone Thailand (SFET)
วันจันทร์ที่ 13 มีนาคม 2566
พม. จับมือเครือข่าย ช่วยกลุ่มเปราะบางรับบริการทันตกรรมฟรี ในโครงการ Smiles for Everyone Thailand (SFET)
พม. จับมือเครือข่าย ช่วยกลุ่มเปราะบางรับบริการทันตกรรมฟรี ในโครงการ Smiles for Everyone Thailand (SFET)
วันนี้ (13 มี.ค. 66) เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานทันตกรรมจิตอาสาเพื่อกลุ่มเปราะบาง โครงการ Smiles for Everyone Thailand (SFET) จัดขึ้นโดยมูลนิธิสงเคราะห์ชาวไทย ร่วมกับอาสาสมัครทันตแพทย์ คริสตจักรวัฒนา และสมาคม YWCA กรุงเทพฯ เพื่อให้บริการทันตกรรม ได้แก่ อุดฟัน ถอนฟัน ขูดหินปูน และเคลือบฟลูออไรด์ รวมทั้งบริการฉีดวัคซีนโควิด - 19 และตรวจอัลตราซาวด์มะเร็ง โดยไม่คิดค่าใช้จ่าย แก่ประชาชนกลุ่มเปราะบางทั้งชาวไทยและชาวต่างประเทศ ได้แก่ เด็กเล็กในสถานรองรับของกระทรวง พม. คนพิการ ผู้สูงอายุ ผู้ยากไร้ ผู้ดอยโอกาส คนไร้สิทธิ์ และกลุ่มชาติพันธุ์ เป็นต้น ทั้งนี้ นางสาวแรมรุ้ง วรวัธ รองปลัดกระ ทรวง พม. นางจตุพร โรจนพานิช อธิบดีกรมกิจการเด็กและเยาวชน คณะผู้บริหารกระทรวง พม. นายธงชัย ประดับชนานุรัตน์ ประธานมูลนิธิสงเคราะห์ชาวไทย และนางสาวลานทิพย์ ทวาทศิน นายกสมาคม YWCA กรุงเทพฯ เข้าร่วมงาน ณ คริสตจักรวัฒนา (ซอยสุขุมวิท 19) กรุงเทพฯ
นายจุติ กล่าวว่า วันนี้ กระทรวง พม. ได้มาร่วมโครงการฯ กับภาคประชาชน ในการดูแลสุขภาพของประชาชนกลุ่มเปราะบาง และเน้นให้เห็นถึงความสําคัญและความจําเป็นในการสร้างความเข้มแข็งให้กับเด็กตั้งแต่ก่อนอนุบาล ทั้งด้านมิติสุขภาพ สิ่งแวดล้อม ระบบนิเวศ และการศึกษาที่เหมาะสม ซึ่งจําเป็นอย่างยิ่งที่จะต้องสร้างให้เป็นคนเข้มแข็งเพื่อเป็นกําลังสําคัญในอนาคตของประเทศ สําหรับประชาชนที่เข้ารับบริการในวันนี้ มาจากชุมชนที่อยู่รอบๆ คริสตจักรวัฒนา รวมทั้งกลุ่มเปราะบาง และกลุ่มคนที่ไม่มีสัญชาติ ไม่สามารถเข้าถึงระบบ ซึ่งได้เปิดกว้างสําหรับทุกคนเข้ามาขอรับความช่วยเหลือ โดยมีทันตแพทย์ จิตอาสาที่เสียสละเวลาคอยให้บริการ จึงอยากให้ทุกคนเห็นถึงความสําคัญว่า รากฐานของชีวิตคือสุขภาพ ตามมาด้วยการศึกษา และระบบนิเวศน์ที่จําเป็น
นายจุติ กล่าวเพิ่มเติมว่า กิจกรรมวันนี้ เป็นการให้โอกาสกลุ่มคนที่ไม่มีโอกาสที่จะไปรักษาที่โรงพยาบาล นอกจากการให้บริการทันตกรรมแล้ว ยังมีรถพระราชทานที่สามารถตรวจมะเร็งได้ โดยไม่ต้องเสียเวลารอนาน และใช้เงินจํานวนมาก ซึ่งได้เปิดกว้างสําหรับทุกคนเช่นเดียวกัน ทั้งนี้ ต้องขอบคุณมูลนิธิสงเคราะห์ชาวไทย คริสตจักรวัฒนา และอาสาสมัครทันตแพทย์ ซึ่งเป็นจิตอาสาทั้งหมด และสิ่งที่ดีใจ คือ คุณหมอรุ่นใหม่เป็นผู้ให้ ไม่ประสงค์จะออกนาม แต่ทุกคนลงทุนทําเพื่อเด็ก เพื่ออนาคตของประเทศ เมื่อสังคมมีคนเกิดมาแล้วประสงค์ที่จะเป็นผู้ให้ สังคมย่อมจะมีความสุขมาก
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-“มั่นใจ ไทยไม่กระทบ” กรณี ธนาคารสหรัฐฯ ปิดตัว ชี้ ระบบสถาบันการเงินไทยรัดกุม แข็งแกร่ง มีเครื่องชี้ฐานะทางการเงินในระดับสูง
วันจันทร์ที่ 13 มีนาคม 2566
“มั่นใจ ไทยไม่กระทบ” กรณี ธนาคารสหรัฐฯ ปิดตัว ชี้ ระบบสถาบันการเงินไทยรัดกุม แข็งแกร่ง มีเครื่องชี้ฐานะทางการเงินในระดับสูง
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งการทีมเศรษฐกิจของรัฐบาล ติดตามสถานการณ์ตลาดเงินและตลาดทุนโลกจากกรณีธนาคารสหรัฐฯ 2 แห่งปิดตัวลงในช่วงสัปดาห์ที่ผ่านมา โดยได้รับทราบรายงานว่า ไม่มีธนาคารและสถาบันการเงินไทยเกี่ยวข้องกับธนาคารดังกล่าว และคาดว่าผลกระทบน่าจะอยู่ในวงจํากัด เนื่องจากธนาคารทั้ง 2 แห่งนั้นทําธุรกิจที่มีความเฉพาะไม่ได้บริการกว้างขวางแบบธนาคารพาณิชย์ทั่วไป และทางสหรัฐฯ เข้าดูแลปัญหาอย่างรวดเร็ว
.
อีกทั้งระบบสถาบันการเงินไทยมีความแข็งแกร่ง โดยธนาคารแห่งประเทศไทยกํากับอย่างเข้มงวด มีระบบดูแลความเสี่ยงอย่างรัดกุมรอบด้านมาตั้งแต่ครั้งวิกฤตปี 2540 ทําให้ในรอบ 20 กว่าปีที่ผ่านมาสถาบันการเงินของไทยผ่านวิกฤตการเงินโลกมาได้หลายครั้ง จากข้อมูล สิ้นปี 2565 ธนาคารพาณิชย์ไทยทั้งระบบ มีเครื่องชี้ฐานะทางการเงินในระดับสูง ได้แก่ เงินกองทุนต่อสินทรัพย์เสี่ยง (BIS ratio) 19.4% สภาพคล่อง (LCR) 197.3% หนี้ด้อยคุณภาพ (NPL) ต่ําที่ 2.73% เงินสํารองหนี้ด้อยคุณภาพสูง 171.9% มีกองทุนคุ้มครองเงินฝาก 1.34 แสนล้านบาท คุ้มครองเงินฝาก 1 ล้านบาท/ราย ครอบคลุมผู้ฝาก 98% ซึ่งเป็นผู้ฝากส่วนใหญ่ของประเทศ
.
อ่านเพิ่มเติม คลิก >>https://www.thaigov.go.th/news/contents/details/66025
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจฯภาสกร ลงพื้นที่ลพบุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
วันจันทร์ที่ 13 มีนาคม 2566
13/03/2566
ผู้ตรวจฯภาสกร ลงพื้นที่ลพบุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่ลพบุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 9 มีนาคม 2566 เวลา 14.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 1 ภาคกลางตอนบน สํานักงานอุตสาหกรรมจังหวัดลพบุรี โดยมีนางสาวสมใจ มีสมบูรณ์ อุตสาหกรรมจังหวัดลพบุรีและคณะเจ้าหน้าที่ได้ร่วมประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 พร้อมมอบแนวทางในการดําเนินงานโดยให้มีการตรวจกํากับโรงงาน/เหมืองแร่ให้เป็นไปตามกฎหมาย การส่งเสริม GI ให้ได้ 100% การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานและรอบเหมืองแร่
นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า SMEs D Bank สาขาลพบุรี เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด เพื่อรับทราบผลการดําเนินงานปัญหาอุปสรรคต่าง ๆ ซึ่งจังหวัดลพบุรีเป็นจังหวัดที่มีภาคการผลิตเกษตรกรรม และปศุสัตว์ขนาดใหญ่ของภาคกลาง ทั้งแปรรูปเกษตร แปรรูปอาหาร ส่งออกอาหารสัตว์ พร้อมทั้งทิศทางการพัฒนาเศรษฐกิจและอุตสาหกรรมของจังหวัดจากภาคเอกชน/ภาคประชาชน โดยได้นํา BCG Model มาเป็นหลักในการพัฒนาอุตสาหกรรมสู่การเป็นเมืองลดคาร์บอนตามประชาคมโลก เช่น มีโรงไฟฟ้าโซลาร์ฟาร์มกําลังการผลิต 225 MW คิดเป็น 20% ของจังหวัด และการจัดการของเสียจนสามารถขายคาร์บอนเครดิตได้ เป็นต้น
ในการนี้ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก"อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) ใช้ศักยภาพกองทุนที่มีอยู่เชื่อมโยงส่งเสริมอาชีพให้ประชาชนได้รับประโยชน์อย่างเต็มที่และยั่งยืน ทั้งนี้ ผู้ตรวจฯ ยังได้ให้กําลังใจและขอบคุณเจ้าหน้าที่และเครือข่ายทุกภาคส่วนที่ได้ช่วยกันนํานโยบายกระทรวงอุตสาหกรรมไปสู่การปฏิบัติเป็นรูปธรรมปั้นอุตสาหกรรมคู่ชุมชนต่อไป
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่สิงห์บุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
วันจันทร์ที่ 13 มีนาคม 2566
13/03/2566
ผู้ตรวจภาสกรฯ ลงพื้นที่สิงห์บุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่สิงห์บุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจปั้นอุตสาหกรรมคู่ชุมชน
เมื่อวันที่ 9 มีนาคม 2566 เวลา 09.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 1 ภาคกลางตอนบน สํานักงานอุตสาหกรรมจังหวัดสิงห์บุรี โดยมีนายสมบูรณ์ สุนทรศาสตร์ อุตสาหกรรมจังหงัดสิงห์บุรีและคณะเจ้าหน้าที่ ร่วมประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 พร้อมมอบแนวทางในการดําเนินงานโดยให้ตรวจกํากับโรงงาน/เหมืองแร่ให้เป็นไปตามกฎหมาย การส่งเสริม GI ให้ได้ 100% การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานที่น่าจะมีความเสี่ยง (ไม่มีร้องเรียนซ้ําซาก)
นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า SMEs D Bank สาขาสิงห์บุรี เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด เพื่อรับทราบผลการดําเนินงานปัญหาอุปสรรคต่าง ๆ ซึ่งจังหวัดสิงห์บุรีเป็นจังหวัดขนาดเล็กส่วนใหญ่เป็นพื้นที่เกษตรกรรม ข้าว อ้อย ผลไม้ มีโรงงานอุตสาหกรรมไม่มากนัก โดยภาคอุตสาหกรรมมีข้อเสนอความต้องการขยายตัวให้มากกว่านี้ แต่การแก้ไขกฎหมายผังเมืองยังล่าช้าอยู่ ทําให้โรงงาน เช่น การแปรรูปเกษตรหรือซ่อมสร้างอุปกรณ์การเกษตรไม่สามารถดําเนินการได้ ส่วนด้านการตลาดและเจรจาธุรกิจจะมีการจัดงาน "เจ้าพระยาป่าสัก Expo" เพื่อช่วยผู้ประกอบการกลุ่มภาคกลางมาจําหน่ายผลิตภัณฑ์
ในการนี้ ได้ให้ข้อแนะนําในการส่งเสริมและพัฒนาอุตสาหกรรม นํานโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก"อุตสาหกรรมดี ชุมชนดี หน่วยงานดี" สู่ความสําเร็จ 4 มิติ (ความสําเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) ใช้ศักยภาพกองทุนที่มีอยู่เชื่อมโยงส่งเสริมอาชีพให้ประชาชนได้รับประโยชน์อย่างเต็มที่และยั่งยืน
รัฐบาลไทย-ข่าวทำเนียบรัฐบาล-รัฐบาลจัดงานวันมาฆบูชา ปี 2566 ประทีปแห่งพระธรรม นำศรัทธา บูชาเพ็ญเดือน 3
วันจันทร์ที่ 13 มีนาคม 2566
13/03/2566
รัฐบาลจัดงานวันมาฆบูชา ปี 2566 ประทีปแห่งพระธรรม นําศรัทธา บูชาเพ็ญเดือน 3
วันจันทร์ที่ 6 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมพระพุทธศาสนาโดยจัดกิจกรรมเนื่องในเทศกาลวันมาฆบูชา ประจําปี 2566
ประทีปแห่งพระธรรม นําศรัทธา บูชาเพ็ญเดือน 3 ในวันนี้(6มี.ค.66) ส่วนกลางมีกิจกรรมเจริญพระพุทธมนต์
ตักบาตรพระสงฆ์ 66 รูป สักการะพระบรมสารีริกธาตุ พระธาตุประจําปีเกิด พระพุทธรูปประจําวัน
และกิจกรรมเวียนเทียนรอบพระบรมสารีริกธาตุ ณ วัดสุทัศนเทพวราราม เขตพระนคร และลานคนเมือง
ศาลาว่าการกรุงเทพมหานคร ส่วนภูมิภาคร่วมกิจกรรมได้ที่วัดใกล้บ้านทั่วประเทศ
และกิจกรรมทางออนไลน์ที่เว็บไซต์ www.dra.go.th ทั้งนี้ วันมาฆบูชา เป็นวันที่พระพุทธเจ้าแสดงพระธรรม
“โอวาทปาติโมกข์” ซึ่งมีหลักการสําคัญคือการสอนให้ละเว้นความชั่ว หมั่นทําความดี
และทําจิตใจให้บริสุทธิ์ผ่องใส
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ สุรพล ผลักดันบุคลากรทุกระดับ สร้างวัฒนธรรมจิตอาสากระทรวงอุตสาหกรรม เดินหน้า “เราทำความ ดี ด้วยหัวใจ”
วันจันทร์ที่ 13 มีนาคม 2566
13/03/2566
รองปลัดฯ สุรพล ผลักดันบุคลากรทุกระดับ สร้างวัฒนธรรมจิตอาสากระทรวงอุตสาหกรรม เดินหน้า “เราทําความ ดี ด้วยหัวใจ”
รองปลัดกระทรวงอุตสาหกรรม ผลักดันบุคลากรทุกระดับ สร้างวัฒนธรรมจิตอาสากระทรวงอุตสาหกรรม เดินหน้า “เราทําความ ดี ด้วยหัวใจ”
เมื่อวันที่ 10 มีนาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์อํานวยการจิตอาสากระทรวงอุตสาหกรรม เป็นประธานประชุมวางแผนการดําเนินโครงการจิตอาสา ปี 2566 ร่วมกับ กองตรวจราชการ ในฐานะฝ่ายเลขานุการ ณ ห้องประชุมจิตอาสา สํานักงานปลัดกระทรวงอุตสาหกรรม โดยมี นายเตมีย์ พันธุวงค์ราช ผู้อํานวยการกองตรวจราชการ ข้าราชการ และเจ้าหน้าที่ เข้าร่วม ณ ห้องประชุมจิตอาสา สํานักงานปลัดกระทรวงอุตสาหกรรม
การประชุมดังกล่าว เพื่อวางแนวทางผลักดันโครงการ/กิจกรรมในภาพรวมของกระทรวงอุตสาหกรรม เบื้องต้นมีแนวคิดจัดทําโครงการจิตอาสารักษ์สิ่งแวดล้อม ช่วยประหยัดพลังงาน คืนความสุขให้ชุมชนรอบโรงงานอุตสาหกรรม ตามนโยบาย MIND ปั้นอุตสาหกรรมคู่ชุมชน
รัฐบาลไทย-ข่าวทำเนียบรัฐบาล-​นายกรัฐมนตรีตรวจราชการ จ.ราชบุรี
วันจันทร์ที่ 13 มีนาคม 2566
​นายกรัฐมนตรีตรวจราชการ จ.ราชบุรี
วันจันทร์ที่ 13 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.ราชบุรี ในวันนี้ (13มี.ค.66)
เพื่อตรวจติดตามแนวทางในการพัฒนา อ.บ้านโป่ง ณ ศาลาประชาคมเทศบาลเมืองบ้านโป่ง ประกอบด้วย
โครงการก่อสร้างระบบระบายน้ําหลักเพื่อบรรเทาปัญหาน้ําท่วมพื้นที่ชุมชนเมืองบ้านโป่ง ระยะที่ 1
โครงการก่อสร้างเขื่อนป้องกันตลิ่งริมแม่น้ําแม่กลอง บริเวณสะพานค่ายหลวง – สะพานเขางู – เบิกไพร
โครงการปรับปรุงภูมิทัศน์พื้นที่ริมตลิ่งแม่น้ําแม่กลอง บริเวณสวนสุขภาพชุมชนไกรฤกษ์
การก่อสร้างอาคารโรงพยาบาลบ้านโป่ง โครงการขยายถนน 2 ช่องเป็น 4 ช่องทางจราจรเส้นทาง
ต.หนองปลาหมอ – ต.เขาขลุง และโครงการก่อสร้างอุโมงค์ลอดสี่แยกหัวโป่งเพื่อแก้ไขปัญหาการจราจรติดขัด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ขยายเวลาชำระหนี้สินเชื่อเพื่อผู้มีอาชีพอิสระ
วันจันทร์ที่ 13 มีนาคม 2566
13/03/2566
ขยายเวลาชําระหนี้สินเชื่อเพื่อผู้มีอาชีพอิสระ
วันอาทิตย์ที่ 5 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระหนี้เสริมสภาพคล่องแก่ประชาชนรายย่อย
โดยขยายระยะเวลาโครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากสถาน
การณ์แพร่ระบาดของโรคโควิด-19 วงเงินรายละ 10,000 บาท อัตราดอกเบี้ยคงที่ไม่เกินร้อยละ 0.1 ต่อเดือน
ปลอดชําระเงินต้นและดอกเบี้ย 12 เดือน จากเดิมให้ระยะเวลากู้ไม่เกิน 3 ปี เพิ่มเป็น ไม่เกิน 5 ปี
โดยสิ้นสุดระยะเวลากู้วันที่ 24 มี.ค.2568เพื่อช่วยเพิ่มสภาพคล่องในการดํารงชีวิตให้แก่ประชาชนที่มีอาชีพอิสระ เช่น หาบเร่ แผงลอย
รวมถึงลูกจ้างในภาคการเกษตร ให้สามารถทยอยชําระหนี้ได้ตามศักยภาพ
ป้องกันการพึ่งพาสินเชื่อนอกระบบหรือสินเชื่อที่มีอัตราดอกเบี้ยสูง สอบถามรายละเอียดที่ ธนาคารออมสิน
และ ธ.ก.ส. ทุกสาขาทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่ตรวจเยี่ยมสถานประกอบการเครื่องปั้นดินเผา จ.นครสวรรค์ พร้อมชี้แจงแนวทางการทำงานเพื่อมุ่งสู่ “อุตสาหกรรมดีอยู่คู่ชุมชนอย่างยั่งยืน
วันจันทร์ที่ 13 มีนาคม 2566
13/03/2566
ผู้ตรวจสมพลฯ ลงพื้นที่ตรวจเยี่ยมสถานประกอบการเครื่องปั้นดินเผา จ.นครสวรรค์ พร้อมชี้แจงแนวทางการทํางานเพื่อมุ่งสู่ “อุตสาหกรรมดีอยู่คู่ชุมชนอย่างยั่งยืน
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมสถานประกอบการเครื่องปั้นดินเผา จ.นครสวรรค์ พร้อมชี้แจงแนวทางการทํางานเพื่อมุ่งสู่ “อุตสาหกรรมดีอยู่คู่ชุมชนอย่างยั่งยืน”
เมื่อวันพฤหัสบดีที่ 9 มีนาคม 2566 เวลา 13.00 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยนายชัชพล อินทโฉม อุตสาหกรรมจังหวัดนครสวรรค์และเจ้าหน้าที่ลงพื้นที่นครสวรรค์ ตรวจเยี่ยมสถานประกอบการเครื่องปั้นดินเผา (นายรุ่งโรจน์ เลี้ยงสุข) ประกอบกิจการ เกี่ยวกับเครื่องปั้นดินเผา ที่ได้มาตรฐานรับรอง มาตรฐานผลิตภัณฑ์ชุมชน (มผช.) มาตรฐานอุตสาหกรรมเอส (มอก.เอส) ซึ่งได้นํานโยบายกระทรวงอุตสาหกรรมในการเพิ่มขีดความสามารถในการแข่งขันมาเป็นแนวทางในการส่งเสริมและพัฒนาผู้ประกอบการในการยกระดับขีดความสามารถในการแข่งขัน โดยการนํา มผช. และ มอก.เอส มาเป็นกลไกในการขับเคลื่อน ส่งเสริม สนับสนุน ยกระดับผู้ประกอบการ ให้ได้รับการรับรองมาตรฐานแก่ผลิตภัณฑ์ มีการนําดินเหนียวที่มีอยู่ในพื้นที่มาใช้ในการผลิต จึงทําให้ผู้ประกอบการมีการประกอบธุรกิจได้อย่างมั่นคง มีวัตถุดิบที่เพียงพอต่อการผลิต และได้มีการพัฒนารูปแบบผลิตภัณฑ์ และลวดลายใหม่ ๆ ประกอบกับผลิตภัณฑ์ได้รับการรับรองมาตรฐาน สามารถส่งผลิตภัณฑ์ไปจําหน่ายในทุกภูมิภาคของประเทศ ทําให้ธุรกิจมีการเจริญเติบโต ส่งผลให้เกิดการจ้างแรงงานในพื้นที่ เป็นการสร้างงาน สร้างอาชีพ และเป็นการกระจายรายได้สู่ชุมชน ซึ่งสอดคล้องตามนโยบาย MIND
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ และคณะลงพื้นที่นครปฐม ตรวจเยี่ยมสถานประกอบการ พร้อมตรวจราชการรอบ 1 รับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทำงาน
วันจันทร์ที่ 13 มีนาคม 2566
13/03/2566
ผู้ตรวจวีระกิตติ์ฯ และคณะลงพื้นที่นครปฐม ตรวจเยี่ยมสถานประกอบการ พร้อมตรวจราชการรอบ 1 รับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทํางาน
ผู้ตรวจราชการกระทรวงอุตสาหกรรม และคณะ ลงพื้นที่นครปฐม ตรวจเยี่ยมสถานประกอบการ พร้อมตรวจราชการรอบ 1 รับฟังข้อคิดเห็น ข้อเสนอแนะการพัฒนาอุตสาหกรรมและบูรณาการการทํางานจากตัวแทนภาคเอกชนและหน่วยงานเครือข่ายในพื้นที่
เมื่อวันพฤหัสบดีที่ 9 มีนาคม 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่นครปฐมตรวจเยี่ยมบริษัท สิงห์ เบเวอเรซ จํากัด ตําบลบัวปากท่า อําเภอบางเลน จังหวัดนครปฐม ประกอบกิจการผลิตเบียร์ โดย บริษัท สิงห์ เบเวอเรซ จํากัด ได้รับการรับรองตามมาตรฐานต่าง ๆ อาทิ อุตสาหกรรมสีเขียวในระดับที่ 3, Carbon Footprint for Organization และ Carbon Footprint for Product เป็นต้น ได้มีการกระจายรายได้ให้กับประชาชนและชีวิตความเป็นอยู่ที่ดีขึ้น โดยส่งเสริมการพัฒนาผลิตภัณฑ์ต่าง ๆ ของชุมชนโดยรอบอย่างต่อเนื่อง มีระบบการผลิตที่รักษาสิ่งแวดล้อมประกอบกับการปฏิบัติตามกฎหมาย มีความรับผิดชอบต่อสังคมชุมชน พร้อมทั้งการจัดตั้งศูนย์การเรียนรู้ Smart Farms เพื่อเป็นแหล่งเรียนรู้ให้กับเกษตรกรโดยรอบพื้นที่โรงงานต่อไป
และในเวลา 14.00 น. ผู้ตรวจวีระกิตติ์ฯ ได้ตรวจราชการและการดําเนินงานของสํานักงานอุตสาหกรรมจังหวัดนครปฐม ประจําปีงบประมาณ พ.ศ.2566 รอบที่ 1 ซึ่งมี นายอรรถสิทธิ์ อึ้งเหมอนันต์ อุตสาหกรรมจังหวัดนครปฐมและเจ้าหน้าที่เข้าร่วม โดย ผู้ตรวจวีระกิตติ์ฯ ได้ชี้แจงนโยบายและแผนการตรวจราชการ และเน้นย้ําให้เจ้าหน้าที่ทุกคนดําเนินงานตามนโยบาย MIND ของกระทรวงอุตสาหกรรม ทั้ง 4 มิติ ได้แก่ 1.ความสําเร็จของธุรกิจ 2.การดูแลชุมชนและสังคม 3.สิ่งแวดล้อม และ 4.การกระจายรายได้ให้กับชุมชน ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน"
ทั้งนี้ ผู้ตรวจวีระกิตติ์ฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ เน้นย้ําการตรวจกํากับดูแลสถานประกอบกิจการโรงงานให้ได้ 100% การขออนุญาตและการรายงานการจัดการของเสีย (สก.1,2,3) ให้เป็นไปตามที่กฎหมายกําหนด เร่งรัดการส่งเสริมโรงงานอุตสาหกรรมให้ได้การรับรองอุตสาหกรรมสีเขียวเป็นไปตามเป้าหมายที่ 80% การประชาสัมพันธ์การแจ้งข้อมูลการประกอบกิจการโรงงานรายเดือน (รง.8) และรายปี (รง.9) ตามกฎหมาย ตามแบบ Single Form เน้นย้ําการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การดําเนินงานการประเมินคุณธรรมและความโปร่งใสในการดําเนินงานภาครัฐ (ITA) โดยให้มีคะแนนที่เพิ่มขึ้นจากปีที่ผ่านมา การดําเนินงานเกี่ยวกับโครงการต่าง ๆ ที่ได้รับงบประมาณให้เป็นไปตามเป้าหมายที่กําหนดไว้
รัฐบาลไทย-ข่าวทำเนียบรัฐบาล-มาแล้ว! โครงการส่งเสริมการลดต้นทุนการผลิตข้าวรักษ์โลก BCG Model อัดฉีด 875 ลบ. ยกระดับมาตรฐานข้าวไทยพร้อมแข่งขันในตลาดโลก
วันจันทร์ที่ 13 มีนาคม 2566
มาแล้ว! โครงการส่งเสริมการลดต้นทุนการผลิตข้าวรักษ์โลก BCG Model อัดฉีด 875 ลบ. ยกระดับมาตรฐานข้าวไทยพร้อมแข่งขันในตลาดโลก
.....
ที่ประชุม ครม. (7 มี.ค. 66) อนุมัติโครงการส่งเสริมการลดต้นทุนการผลิตข้าวรักษ์โลก BCG Model กรอบวงเงิน 874,832,000 ล้านบาท เพื่อเป็นค่าใช้จ่ายในการจัดหาปัจจัยการผลิตและเครื่องจักรกลการเกษตรสําหรับ 292 ศูนย์ข้าวชุมชน เป็นการปรับปรุงกระบวนการเพาะปลูกข้าว เน้นการทํานาแบบประณีต ใช้ระบบชีวมวล - ชีวภาพ - จุลินทรีย์แทนสารเคมี ส่งเสริมการทํานาแบบยั่งยืน สร้างความเข้มแข็งให้กลุ่มเกษตรกร
.
292 ศูนย์ข้าวชุมชนนี้อยู่ในพื้นที่ 74 จังหวัด ดําเนินการศูนย์ละ 200 ไร่ เพื่อปลูกข้าวรักษ์โลกในรูปแบบการเกษตรยั่งยืน จัดการศัตรูข้าวด้วยจุลินทรีย์เพื่อการเกษตรและสารชีวภัณฑ์ เพิ่มศักยภาพในการผลิตข้าวคุณภาพดี ปลอดสารพิษ ลดการปล่อยก๊าซเรือนกระจก เป็นมิตรกับสิ่งแวดล้อม เพิ่มผลผลิตต่อไร่ ส่งผลดีต่อสุขภาพและรายได้ของเกษตรกร
.
ซึ่งที่ผ่านมารัฐบาลให้ความสําคัญในการปรับเปลี่ยนการทําการเกษตรมาโดยตลอด ตั้งแต่ปัจจัยการผลิต เมล็ดพันธุ์ เพื่อให้เกิดส่วนต่างระหว่างต้นทุนและราคาขายเพิ่มมากขึ้น ซึ่งปัจจุบันได้มีการส่งเสริมการผลิตข้าวรักษ์โลกในหลายพื้นที่แล้ว และได้ผลตอบรับเป็นอย่างดี
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เพิ่มค่าป่วยการ อสส.-อสม. เป็น 2,000 บาทต่อเดือน เริ่ม 1 ต.ค.66
วันจันทร์ที่ 13 มีนาคม 2566
13/03/2566
เพิ่มค่าป่วยการ อสส.-อสม. เป็น 2,000 บาทต่อเดือน เริ่ม 1 ต.ค.66
วันพฤหัสบดีที่ 9 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการทําหน้าที่ของอาสาสมัครสาธารณสุข โดยเห็นชอบเพิ่มค่าป่วยการให้แก่
อาสาสมัครสาธารณสุขประจําหมู่บ้าน หรือ อสม. และอาสาสมัครสาธารณสุขกรุงเทพมหานคร หรือ อสส.
รวมกว่า 1 ล้านคนทั่วประเทศ จากเดิมคนละ 1,000 บาท/เดือน เป็นคนละ 2,000 บาท/เดือน เริ่ม 1
ต.ค.2566 เป็นต้นไป เนื่องจากปัจจุบัน อสส. และ อสม.
มีภารกิจเพิ่มขึ้นในการดูแลสุขภาพประชาชนในชุมชน
โดยเน้นการส่งเสริมสุขภาพและป้องกันโรคเพื่อลดอัตราการเจ็บป่วยโดยเฉพาะในกลุ่มผู้สูงอายุ
ทั้งยังคงปฏิบัติหน้าที่เฝ้าระวัง ป้องกัน และควบคุมการแพร่ระบาดของโรคโควิด-19 ในระยะ Post-
Pandemic ตลอดจนติดตามผู้ผ่านการบําบัดยาเสพติดในระบบสมัครใจบําบัด ภายในชุมชนอยู่อย่างต่อเนื่อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ขยายมาตรการภาษีสนับสนุนการจ้างงานผู้พ้นโทษ อีก 4 ปี
วันจันทร์ที่ 13 มีนาคม 2566
​ขยายมาตรการภาษีสนับสนุนการจ้างงานผู้พ้นโทษ อีก 4 ปี
วันอาทิตย์ที่ 12 มีนาคม 2566
ขยายมาตรการภาษีสนับสนุนการจ้างงานผู้พ้นโทษ อีก 4 ปี
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนให้ผู้พ้นโทษมีงานทําหลังได้รับการปล่อยตัว โดยอนุมัติร่าง
พ.ร.ฎ.ออกตามความในประมวลรัษฎากรว่าด้วยการยกเว้นรัษฎากร
ซึ่งเป็นการขยายระยะเวลามาตรการภาษีเพื่อสนับสนุนให้บริษัทและห้างหุ้นส่วนนิติบุคคล
จ้างงานผู้พ้นโทษที่ได้รับการปล่อยตัวจากเรือนจํามาไม่เกิน 3 ปี เข้าทํางาน
โดยจะได้รับการยกเว้นภาษีเงินได้นิติบุคคลสําหรับเงินได้เป็นจํานวนร้อยละ 50
ของรายจ่ายที่เป็นค่าจ้างผู้พ้นโทษเฉพาะที่ไม่เกิน 15,000 บาทต่อคนต่อเดือน
สําหรับรอบระยะเวลาบัญชีที่เริ่มใน หรือ หลังวันที่ 1 ม.ค.2565 แต่ไม่เกินวันที่ 31 ธ.ค.2568
เพื่อให้ผู้พ้นโทษสามารถประกอบอาชีพสุจริตหาเลี้ยงตนเองและครอบครัวได้อย่างมีศักดิ์ศรี
ไม่หวนกลับไปกระทําความผิดซ้ํา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติ ประกันรายได้ชาวสวนยาง เฟส 4 พร้อมอุดหนุนดอกเบี้ยสินเชื่อรับซื้อไม้ยาง
วันจันทร์ที่ 13 มีนาคม 2566
13/03/2566
อนุมัติ ประกันรายได้ชาวสวนยาง เฟส 4 พร้อมอุดหนุนดอกเบี้ยสินเชื่อรับซื้อไม้ยาง
วันเสาร์ที่ 4 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลดูแลเกษตรกรอย่างต่อเนื่อง โดยอนุมัติโครงการประกันรายได้เกษตรกรชาวสวนยาง ระยะที่ 4
เพื่อบรรเทาความเดือดร้อนแก่เกษตรกรในช่วงที่ราคายางผันผวน กําหนดราคาดังนี้ ยางแผ่นดิบคุณภาพดี 60
บาท/กก. น้ํายางสด 57 บาท/กก. และยางก้อนถ้วย 23 บาท/กก. รายละไม่เกิน 25 ไร่ เป็นเวลา 2 เดือนคือ
ต.ค. – พ.ย.2565 แบ่งสัดส่วนเจ้าของสวน ร้อยละ 60 คนกรีด ร้อยละ 40 ของรายได้ทั้งหมด
เริ่มจ่ายแก่เกษตรกรภายในเดือน มี.ค. นี้พร้อมอนุมัติโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่2 วงเงินกู้รวม 20,000 ล้านบาท สําหรับกิจการที่รับซื้อไม้ยางพาราในราคาไม่ต่ํากว่า 1,500 บาท/ตัน
โดยรัฐบาลสนับสนุนดอกเบี้ยให้ในอัตราตามที่จ่ายจริงไม่เกินร้อยละ 3 ต่อปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ย้ำทุกหน่วยงานยกระดับปฏิบัติการแก้ปัญหา PM2.5 บังคับใช้กฎหมายเข้มข้น
วันจันทร์ที่ 13 มีนาคม 2566
นายกฯ ย้ําทุกหน่วยงานยกระดับปฏิบัติการแก้ปัญหา PM2.5 บังคับใช้กฎหมายเข้มข้น
.....
พล.อ.ประยุทธ์ จันทร์โอชา นายกรัฐมนตรีและ รมว.กห. ติดตามสถานการณ์ปัญหาฝุ่น PM 2.5 ของประเทศไทย ห่วงใยประชาชนที่อาศัยและทํากิจกรรมในพื้นที่ที่สถานการณ์ฝุ่น PM 2.5 รุนแรง พร้อมกําชับทุกหน่วยงานที่เกี่ยวข้อง บูรณาการการทํางานร่วมกันอย่างใกล้ชิด ตามแนวทางขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” ภายใต้ 3 มาตรการสําคัญ คือ 1.เพิ่มประสิทธิภาพการบริหารจัดการเชิงพื้นที่ 2.ป้องกันและลดการเกิดมลพิษที่ต้นทาง (แหล่งกําเนิด) 3.เพิ่มประสิทธิภาพการบริหารจัดการมลพิษ รวมทั้งแผนปฏิบัติการป้องกันและแก้ไขปัญหาฝุ่นละออง PM2.5 ภายใต้แผนเฉพาะกิจเพื่อการแก้ไขปัญหามลพิษด้านฝุ่นละออง ปี 66 ให้มีผลและครอบคลุมเป้าหมาย ทั้งพื้นที่เมือง พื้นที่เกษตรกรรม และพื้นที่ป่า
.
ขณะเดียวกันให้ยกระดับเชิงปฏิบัติการให้เข้มข้นขึ้น โดยเฉพาะการบังคับใช้กฎหมายที่เกี่ยวข้อง ทั้งเพิ่มการตรวจสกัดรถควันดํา เข้มงวดเรื่องการก่อสร้าง ตรวจโรงงาน ควบคู่ส่งเสริมการใช้รถไฟฟ้า รถยนต์ไฟฟ้า รวมถึงงดการเผาในที่โล่งทุกชนิด ซึ่งเป็นแหล่งกําเนิดมลพิษทางอากาศ หากเผา มีความผิดตามกฎหมาย
.
ขอให้ทุกหน่วยงานที่เกี่ยวข้องติดตามเฝ้าระวังและประเมินสถานการณ์อย่างใกล้ชิด เพื่อปรับแผนและการปฏิบัติให้สอดคล้องทันกับสถานการณ์ ลดผลกระทบด้านสุขภาพ เศรษฐกิจ สังคม สิ่งแวดล้อม และการดําเนินชีวิตประจําวันของประชาชนให้มากที่สุด
.
ซึ่งนอกจากการบูรณาการร่วมมือร่วมใจกันภายในประเทศแล้ว ยังให้ความสําคัญกับการแก้ปัญหาไฟป่า หมอกควันและ PM 2.5 อย่างยั่งยืน ผ่านกลไกระหว่างประเทศเพื่อให้การป้องกัน และแก้ไขปัญหาหมอกควันข้ามแดนมีประสิทธิภาพสูงสุด
.
อ่านเพิ่มเติม คลิกhttps://www.thaigov.go.th/news/contents/details/66023
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กบง. ตรึงราคาก๊าซหุงต้ม LPG 423 บาท/ถัง ถึงสิ้นเดือนมิ.ย. 66 – ก๊าซรถยนต์ NGV ถึง 15 มิ.ย. 66 ช่วยบรรเทาความเดือดร้อนปชช.
วันจันทร์ที่ 13 มีนาคม 2566
กบง. ตรึงราคาก๊าซหุงต้ม LPG 423 บาท/ถัง ถึงสิ้นเดือนมิ.ย. 66 – ก๊าซรถยนต์ NGV ถึง 15 มิ.ย. 66 ช่วยบรรเทาความเดือดร้อนปชช.
.....
จากสถานการณ์ราคาขายปลีกก๊าซ NGV ตั้งแต่ปลายปี 64 ต่อเนื่องปี 65 ที่อยู่ในระดับสูง ภาครัฐจึงได้มีมาตรการบรรเทาความเดือดร้อนของประชาชน ล่าสุด คณะกรรมการบริหารนโยบายพลังงาน (กบง.) มีมติเห็นชอบคงราคาก๊าซหุงต้ม (LPG) ขายส่งหน้าโรงกลั่นที่ 20.9179 บาทต่อกิโลกรัม (ไม่รวมภาษีมูลค่าเพิ่ม) หรือ 423 บาทต่อถัง 15 กิโลกรัม ตั้งแต่วันที่ 1 เม.ย. - 30 มิ.ย. 66
.
ขณะเดียวกัน เห็นชอบยังคงราคาขายปลีกก๊าซ NGV โดยให้กระทรวงพลังงานขอความอนุเคราะห์ บมจ.ปตท. (PTT) กําหนดราคาขายปลีก ดังนี้ รถยนต์ทั่วไป ให้คงราคาขายปลีก 17.59 บาท/กิโลกรัม เป็นเวลา 3 เดือน ตั้งแต่วันที่ 16 มี.ค. - 15 มิ.ย. 66 ส่วนรถแท็กซี่ในโครงการเอ็นจีวีเพื่อลมหายใจเดียวกันของ ปตท. ให้คงราคาขายปลีก 13.62 บาท/กิโลกรัม เป็นเวลา 3 เดือน เช่นกัน
.
นอกจากนี้ ยังเห็นชอบกําหนดสัดส่วนการผสมไบโอดีเซลในน้ํามันกลุ่มดีเซลหมุนเร็วให้เป็นไปตามสัดส่วนการผสม ดังนี้ น้ํามันดีเซลหมุนเร็ว บี7 ไม่ต่ํากว่า 6.6% และไม่สูงกว่า 7% น้ํามันดีเซลหมุนเร็วธรรมดา ไม่ต่ํากว่า 6.6% และไม่สูงกว่า 10% และน้ํามันดีเซลหมุนเร็ว บี20 ไม่ต่ํากว่า 6.6% และไม่สูงกว่า 20% มีผลตั้งแต่ วันที่ 1 เม.ย. - 30 ก.ย. 66 เพื่อไม่ให้ต้นทุนเนื้อน้ํามันดีเซลเพิ่มขึ้น และลดภาระกองทุนน้ํามันฯ ในการรักษาระดับราคาขายปลีกน้ํามันดีเซล
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่นครปฐม ตรวจราชการและเยี่ยมชมสถานประกอบการในพื้นที่
วันจันทร์ที่ 13 มีนาคม 2566
13/03/2566
ผู้ตรวจวีระกิตติ์ฯ ลงพื้นที่นครปฐม ตรวจราชการและเยี่ยมชมสถานประกอบการในพื้นที่
ผู้ตรวจราชการกระทรวงอุตสาหกรรม ลงพื้นที่นครปฐม ตรวจราชการและเยี่ยมชมสถานประกอบการในพื้นที่
เมื่อวันศุกร์ที่ 10 มีนาคม 2566 เวลา 9.30 น. นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม ลงพื้นที่ตรวจราชการ ณ บริษัท แสงโสม จํากัด ตําบลหอมเกร็ด อําเภอสามพราน จังหวัดนครปฐม ประกอบกิจการผลิตสุราวิสกี้ บรั่นดี (ตามที่ได้รับอนุญาตจากกรมสรรพสามิต) โดย บริษัท แสงโสม จํากัด ได้รับการรับรองมาตรฐานต่าง ๆ อาทิ อุตสาหกรรมสีเขียวในระดับที่ 5, Carbon Footprint for Organization และ 3Rs เป็นต้น ทั้งนี้ บริษัทฯ ได้รับรางวัลความยั่งยืน DJSI World 4 ปีซ้อน ซึ่งวัดความยั่งยืนทั้ง 3 ด้าน ESG : Environmental Social & Governance (ด้านสิ่งแวดล้อม ด้านสังคม และด้านเศรษฐกิจ) ในด้านสิ่งแวดล้อม บริษัทฯ ได้มีการจัดการทรัพยากรน้ํา โดยมีการประเมินความยั่งยืนของน้ํา (WSA) รวมถึงการเป็นสมาชิกองค์กรผู้ใช้น้ํา (สทนช.) ทําให้บริษัทมีระบบบําบัดน้ําเสียที่มีประสิทธิภาพมีการควบคุมมาตรฐานน้ําทิ้งที่มีคุณภาพตามที่กฎหมายกําหนดก่อนปล่อยสู่แหล่งน้ําธรรมชาติ ในด้านสังคม บริษัทฯ มีนโยบายเกี่ยวกับความรับผิดชอบทางสังคมเพื่อส่งเสริมความยั่งยืน ที่คํานึงถึงผลกระทบต่อสังคม ด้วยการใช้ทรัพยากรที่มีทําให้สังคมอยู่อย่างมีความสุข และในด้านการจัดการพลังงาน ได้มีการสนับสนุนให้มีการใช้พลังงานจากธรรมชาติด้วยการติดตั้งแผงพลังงานแสงอาทิตย์ ซึ่งช่วยลดการใช้ไฟฟ้าจากการไฟฟ้าส่วนภูมิภาค (กฟภ.) และลดปริมาณการปล่อยก๊าซเรือนกระจก ทั้งยังเป็นมิตรกับสิ่งแวดล้อม และมุ่งเน้นการลดใช้พลังงานในโรงงาน
และในเวลา 13.00 น. ผู้ตรวจวีระกิตติ์ฯ ลงพื้นที่ตรวจราชการ ณ บริษัท เทพผดุงพรมะพร้าว จํากัด ตําบลกระทุ่มล้ม อําเภอสามพราน จังหวัดนครปฐม ประกอบกิจการผลิตกะทิผง กะทิน้ํา น้ําส้มสายชู หีบน้ํามะพร้าว เส้นใยมะพร้าว ผลไม้กระป๋องและน้ําพริก บริษัทฯ ได้รับการรับรองมาตรฐานต่าง ๆ อาทิ คาร์บอนฟุตพริ้นท์ของผลิตภัณฑ์จํานวน 69 ผลิตภัณฑ์ ฉลากลดคาร์บอนฟุตพริ้นท์จํานวน 9 ผลิตภัณฑ์ และอุตสาหกรรมสีเชียวในระดับที่ 3 เป็นต้น
นอกจากนี้ บริษัทฯ ได้มีการกระจายรายได้ให้กับชุมชนผ่านโครงการต่าง ๆ อาทิ โครงการสู่ฝันนิรันดรโดยการส่งเสริมให้ชุมชนกระทุ่มล้มทําดอกไม้จันทร์และพวงหรีด โครงการสร้างอาชีพให้ชุมชนกระทุ่มล้มทําผ้าบาติก โครงการส่งเสริมอาชีพให้ชุมชนนราภิรมย์ทําน้ําพริกต่าง ๆ ไข่เค็มและกล้วยฉาบหลากหลายรส เป็นต้น เพื่อให้ประชาชนและชุมชนโดยรอบโรงงานมีชีวิตความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-เห็นชอบเพิ่มยาต้านโควิด-19 โมลนูพิราเวียร์ ในสิทธิ UCEP Plus
วันจันทร์ที่ 13 มีนาคม 2566
13/03/2566
เห็นชอบเพิ่มยาต้านโควิด-19 โมลนูพิราเวียร์ ในสิทธิ UCEP Plus
วันพุธที่ 8 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มประสิทธิภาพการดูแลประชาชน โดยเห็นชอบหลักเกณฑ์ วิธีการ
และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤตกรณีโรคโควิด-19 หรือ UCEP Plus
ฉบับที่ 3 เพื่อเพิ่มรายการยาต้านไวรัสโควิด-19 ได้แก่ Molnupiravir
ในบัญชีและอัตราค่าใช้จ่ายแนบท้ายหลักเกณฑ์
เนื่องจากปัจจุบันองค์การเภสัชกรรมและบริษัทยาสามารถจําหน่ายแก่โรงพยาบาลเอกชนได้แล้ว
จึงสามารถกําหนดอัตราค่าใช้จ่ายที่แน่นอนได้ ส่งผลให้ในรายการยาต้านไวรัสโควิด-19 ของ UCEP Plus มี 2
รายการ ได้แก่ Favipiravia 200 mg ราคา 14.50 บาทต่อหน่วย และ Molnupiravir 200 mg ราคา 15
บาทต่อหน่วย โดยมีผลตั้งแต่วันที่ ครม. มีมติอนุมัติเป็นต้นไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ชี้แนะ SME D Bank บูรณาการและพัฒนา SMEs ไทย ให้มีความรู้คู่แหล่งทุนอย่างเป็นระบบ พร้อมใช้แนวคิด MIND
วันจันทร์ที่ 13 มีนาคม 2566
13/03/2566
รองปลัดฯ ณัฏฐิญา ชี้แนะ SME D Bank บูรณาการและพัฒนา SMEs ไทย ให้มีความรู้คู่แหล่งทุนอย่างเป็นระบบ พร้อมใช้แนวคิด MIND
รองปลัดกระทรวงอุตสาหกรรม ชี้แนะ SME D Bank บูรณาการและพัฒนา SMEs ไทย ให้มีความรู้คู่แหล่งทุนอย่างเป็นระบบ พร้อมใช้แนวคิด MIND สร้างอุตสาหกรรมคู่ชุมชนแบบครบทุกมิติ
เมื่อวันที่ 9 มีนาคม 2566 เวลา 13.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม หารือคณะผู้บริหารและผู้แทนจากธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) นําโดยนายชาตรี เวทสรณสุธี รองกรรมการผู้จัดการ รับผิดชอบกลุ่มงานสาขาและบริหารคุณภาพสินเชื่อ นางอุบลรัตน์ คําแพง ผู้ช่วยกรรมการผู้จัดการ รับผิดชอบสายงานพัฒนาผู้ประกอบการและลูกค้าสัมพันธ์ และนายนิพนธ์ ยุทธนาระวีศักดิ์ ผู้ช่วยกรรมการผู้จัดการ รับผิดชอบสายงานพัฒนาธุรกิจ ผลิตภัณฑ์และบริการ เข้าพบ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดย รสอ.รก.รปอ.ณัฏฐิญา ได้ให้ข้อเสนอแนะเกี่ยวกับการปรับการดําเนินงาน และการสร้างความร่วมมือกับหน่วยงานภายใต้การกํากับดูแลของกระทรวงอุตสาหกรรม ในการพัฒนาและส่งต่อผู้ประกอบการ SMEs เพื่อให้เกิดการบูรณาการแบบสานประโยชน์ (win-win) ได้แก่
1. แนวทางปรับปรุงการดําเนินงานของ SME D Bank โดยเน้นการลดสินเชื่อที่ไม่ก่อให้เกิดรายได้ (NPLs) เพิ่มยอดการเบิกจ่ายสินเชื่อ รวมทั้งเสริมในเรื่องของรายได้ที่มิใช่ดอกเบี้ยในขอบเขตที่ SME D Bank สามารถทําได้ รวมทั้งการพัฒนาฐานข้อมูลลูกค้า เพื่อใช้วิเคราะห์การให้บริการและพัฒนาผลิตภัณฑ์สินเชื่อได้อย่างตรงจุด ควบคู่ไปกับการช่วยเหลือผู้ที่ประสบปัญหาที่มีความตั้งใจในการชําระหนี้ ให้สามารถตั้งตัว และเติบโตได้
2. บูรณาการความร่วมมือและส่งต่อการพัฒนาผู้ประกอบการให้มีความรู้คู่แหล่งทุน อาทิ กรมส่งเสริมอุตสาหกรรม ที่มีฐานข้อมูลกลุ่ม SME ที่มีศักยภาพเป็นจํานวนมาก โดยชี้แนะให้บูรณาการกับโครงการ โตพร้อม MIND และ DIProm Genius AGRO เพื่อยกระดับนักธุรกิจเกษตรอุตสาหกรรม รวมถึงกรมโรงงานอุตสาหกรรม ซึ่งมีฐานลูกค้าที่ได้รับการรับรอง Green Industry (GI) เพื่อส่งเสริมผู้ประกอบการในตามแนวทางของ BCG Model
3. วางรากฐานการพัฒนาธุรกิจควบคู่กับการบริการด้านการเงิน โดยนํานโยบาย MIND ใช้ "หัว" และ "ใจ" ส่งเสริมอุตสาหกรรมคู่ชุมชน มาพัฒนาผู้ประกอบการให้ครบทั้ง 4 มิติ ได้แก่ 1. ความสําเร็จของธุรกิจ 2. การดูแลชุมชนและสังคม 3. การรักษาสิ่งแวดล้อม และ 4. การกระจายรายได้สู่ชุมชน เพื่อปั้นคนดีและคนเก่ง ที่สามารถถ่ายทอดและแบ่งปันการพัฒนาให้กับชุมชน สังคม และธุรกิจรายเล็ก อันจะนําไปสู่การเติบโตร่วมกันอย่างยั่งยืนและกระจายผลประโยชน์ทางเศรษฐกิจในวงกว้าง
รัฐบาลไทย-ข่าวทำเนียบรัฐบาล-บริจาคสนับสนุนการกีฬา ผ่านระบบบ e-Donation ยกเว้นภาษีเงินได้ 2 เท่า ปีภาษี 66 - 67
วันจันทร์ที่ 13 มีนาคม 2566
บริจาคสนับสนุนการกีฬา ผ่านระบบบ e-Donation ยกเว้นภาษีเงินได้ 2 เท่า ปีภาษี 66 - 67
.....
ที่ประชุม ครม. (7 มี.ค. 66) อนุมัติมาตรการภาษีเพื่อสนับสนุนการกีฬา เปิดโอกาสให้ภาคเอกชนและประชาชนมีส่วนร่วมสนับสนุนการกีฬาของประเทศอย่างต่อเนื่อง โดยกําหนดสิทธิประโยชน์ทางภาษี ด้วยการยกเว้นภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะและอากรแสตมป์ แก่ผู้บริจาคที่เป็นบุคคลธรรมดา หรือบริษัท หรือห้างหุ้นส่วนนิติบุคคล สําหรับการบริจาคเงินหรือทรัพย์สินเพื่อสนับสนุนการกีฬา ให้แก่องค์กรดังต่อไปนี้
1. การกีฬาแห่งประเทศ
2. คณะกรรมการกีฬาจังหวัด
3. สมาคมกีฬาแห่งจังหวัด
4. สมาคมกีฬาที่ใช้คําว่า “แห่งประเทศไทย” (เช่น สมาคมกีฬาขี่ม้าแห่งประเทศไทย สมาคมกีฬามวลสากลแห่งประเทศไทย สมาคมกีฬาวอลเลย์บอลแห่งประเทศไทย เป็นต้น) หรือกองทุนพัฒนาการกีฬาแห่งชาติ
5. กรมพลศึกษา
.
การบริจาคจะต้องดําเนินการผ่านระบบบบริจาคอิเล็กทรอนิกส์ (e-Donation) ของกรมสรรพกร ตั้งแต่ 1 ม.ค. 66 - 31 ธ.ค. 67 รวม 2 ปีภาษี
.
บุคคลธรรมดา สามารถหักลดหย่อนภาษีได้ 2 เท่าของจํานวนเงินบริจาค เมื่อรวมกับเงินบริจาคอื่น จะต้องไม่เกิน 10% ของเงินได้พึงประเมิน หลังจากหักค่าใช้จ่ายและหักลดหย่อน
.
ส่วนกรณีบริษัท หรือห้างหุ้นส่วนนิติบุคคล สามารถหักรายจ่ายได้ 2 เท่า ไม่ว่าจะได้จ่ายเป็นเงินหรือทรัพย์สิน แต่เมื่อรวมกับรายจ่ายบริจาคอื่นแล้วจะต้องไม่เกิน 10% ของกําไรสุทธิก่อนหักรายจ่ายเพื่อการกุศลสาธารณะ หรือเพื่อการสาธารณะประโยชน์ และเพื่อการศึกษา
.
อ่านเพิ่มเติม คลิกhttps://www.thaigov.go.th/news/contents/details/65814
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.ไฟเขียวเปิดโครงข่ายขยายอินเทอร์เน็ตความเร็วสูง เพื่อการพัฒนาคุณภาพชีวิต โครงการงบ Big Rock  เชื่อมโยงเครือข่ายให้บริการปลายทางทุกภาคส่วน
วันอังคารที่ 14 มีนาคม 2566
14/03/2566
ครม.ไฟเขียวเปิดโครงข่ายขยายอินเทอร์เน็ตความเร็วสูง เพื่อการพัฒนาคุณภาพชีวิต โครงการงบ Big Rock  เชื่อมโยงเครือข่ายให้บริการปลายทางทุกภาคส่วน
ครม.ไฟเขียวเปิดโครงข่ายขยายอินเทอร์เน็ตความเร็วสูง เพื่อการพัฒนาคุณภาพชีวิต โครงการงบ Big Rock  เชื่อมโยงเครือข่ายให้บริการปลายทางทุกภาคส่วน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 14 มีนาคม2566 ว่า ที่ประชุมครม. มีมติเห็นชอบการเปิดโครงข่ายขยายอินเทอร์เน็ตความเร็วสูงเพื่อการพัฒนาคุณภาพชีวิต (โครงการงบ Big Rock) ตามหลักการโครงข่ายแบบเปิด (Open Access Network) ตามที่กระทรวงดิจิทัลเพื่อเศรษฐกิจและสังคมเสนอ เพื่อให้มีการเชื่อมโยงเครือข่ายไปให้บริการปลายทาง (Last Mile Access) ยังทุกภาคส่วน ซึ่งเป็นการใช้โครงข่ายดังกล่าวให้เกิดประโยชน์และมีประสิทธิภาพสูงสุด ลดความซ้ําซ้อนในการลงทุนโครงสร้างพื้นฐานโทรคมนาคม
น.ส.ทิพานัน กล่าวว่า การเปิดโครงข่ายของโครงการงบ Big Rock ภายใต้หลักเกณฑ์การให้บริการโครงข่ายเน็ตประชารัฐแบบเปิด (Open Access Network) ได้ดําเนินการไปแล้วรวมทั้งสิ้น 40,976 พอร์ต โดยที่ 3,342 พอร์ตสําหรับโรงเรียน โรงพยาบาลส่งเสริมสุขภาพตําบล (รพ.สต.) และสุขศาลาพระราชทานเป้าหมาย 1,671 แห่ง แห่งละ 1-2 พอร์ต และ 8,573 พอร์ตเปิดดําเนินการสารองเพื่อสาธารณะประโยชน์ และ 29,061 พอร์ตได้เปิดให้เชื่อมต่อไปยังครัวเรือนปลายทาง (Last mile) สําหรับเปิดให้เป็นโครงข่ายแบบเปิด (Open Access Network)
“ที่ประชุม ครม. ยังมีมติรับทราบการโอนทรัพย์สินภายใต้โครงการเน็ตประชารัฐและโครงการขยายอินเทอร์เน็ตความเร็วสูงเพื่อพัฒนาคุณภาพชีวิต (โครงการงบ Big Rock) ให้กับ สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ตามมติคณะกรรมการดิจิทัลฯ ในคราวการประชุมครั้งที่ 2/2565 เมื่อวันที่ 9 ธันวาคม 2565 ที่ผ่านมา” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ข่าวดี! ครม.ปรับเกณฑ์โครงการสินเชื่อผู้ประกอบการจังหวัดชายแดนใต้ ครอบคลุมผู้กู้รายเดิมเข้าถึงสภาพคล่อง
วันอังคารที่ 14 มีนาคม 2566
14/03/2566
ข่าวดี! ครม.ปรับเกณฑ์โครงการสินเชื่อผู้ประกอบการจังหวัดชายแดนใต้ ครอบคลุมผู้กู้รายเดิมเข้าถึงสภาพคล่อง
ข่าวดี! ครม.ปรับเกณฑ์โครงการสินเชื่อผู้ประกอบการจังหวัดชายแดนใต้ ครอบคลุมผู้กู้รายเดิมเข้าถึงสภาพคล่อง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 14 มีนาคม 2566 ว่า ครม. เห็นชอบปรับปรุงหลักเกณฑ์การดําเนินโครงการให้ความช่วยเหลือทางการเงินแก่ผู้ประกอบกิจการในสามจังหวัดชายแดนภาคใต้ ซึ่งเป็นการทบทวนมติ ครม. เมื่อวันที่ 20 ธันวาคม 2565 เพื่อช่วยเหลือผู้ประกอบการในพื้นที่สามจังหวัดชายแดนภาคใต้ ให้มีเงินทุนหมุนเวียนเพียงพอในการลงทุนและดําเนินธุรกิจได้อย่างต่อเนื่อง
การปรับปรุงหลักเกณฑ์การดําเนินโครงการในครั้งนี้ มีสาระสําคัญ คือ
1.คุณสมบัติผู้ขอสินเชื่อ ปรับปรุงโดยขยายกลุ่มผู้ขอสินเชื่อให้ครอบคลุมลูกหนี้รายเดิมที่เคยได้รับสินเชื่อโครงการมาแล้วเกิน 5 ปี สามารถเข้าร่วมโครงการได้ จากเดิมที่ผู้ขอสินเชื่อโครงการนี้ จะต้องไม่เคยได้รับสินเชื่อโครงการ หรือได้รับสินเชื่อโครงการมาแล้วไม่เกิน 5 ปี
2.วงเงินโครงการ 25,000 ล้านบาท ปรับปรุงโดยแบ่งออกเป็น 2 ส่วน คือ 1)วงเงิน 20,000 ล้านบาท สําหรับผู้กู้รายเดิมที่เคยได้รับสินเชื่อของโครงการมาแล้วเกิน 5 ปี ซึ่งสิ้นสุดระยะเวลาไปแล้วเมื่อวันที่ 31 ธันวาคม 2565 และมีต้องการขอรับสินเชื่อโครงการต่อเนื่อง 2)วงเงิน 5,000 ล้านบาท สําหรับผู้กู้รายใหม่ที่ยังไม่เคยได้รับสินเชื่อของโครงการมาก่อน ทั้งนี้ สถาบันการเงินที่เข้าร่วมโครงการจะพิจารณาปล่อยสินเชื่อ โดยให้ความสําคัญกับผู้กู้รายใหม่ที่ยังไม่เคยได้รับสินเชื่อมาก่อนเป็นลําดับแรก
3.วงเงินกู้และขยายระยะเวลาชําระเงินกู้ 3.1 ผู้กู้รายเดิมที่เคยได้รับสินเชื่อโครงการแล้ว แบ่งเป็น (1)ผู้ที่เคยได้รับวงเงินกู้เกิน 20 ล้านบาท กู้ได้สูงสุดไม่เกินวงเงินที่เคยได้รับ โดยต้องชําระเงินกู้ให้คงเหลือไม่เกิน 50 ล้านบาท ภายในวันที่ 31 ธันวาคม 2566 และชําระเงินกู้ให้คงเหลือไม่เกิน 20 ล้านบาท ภายในวันที่ 31 ธันวาคม 2567 หลังจากนั้น ต้องชําระเงินกู้ส่วนที่เหลือให้แล้วเสร็จภายในวันที่ 30 มิถุนายน 2568 (2)ผู้ที่เคยได้รับวงเงินกู้ไม่เกิน 20 ล้านบาท กู้ได้สูงสุดไม่เกิน 20 ล้านบาท ระยะเวลาชําระเงินกู้ภายในวันที่ 30 มิถุนายน 2568 จากเดิมที่กําหนดวงเงินกู้สูงสุดต่อรายไม่เกิน 20 ล้านบาท ระยะเวลาตั้งแต่วันที่ 1 มกราคม 2566 – 30 มิถุนายน 2568 3.2ผู้กู้รายใหม่ ให้วงเงินสูงสุดไม่เกิน 20 ล้านบาท ระยะเวลาชําระเงินกู้ภายในวันที่ 30 มิถุนายน 2568 โดยให้สถาบันการเงินที่เข้าร่วมโครงการ ร่วมกับผู้ประกอบการจัดทําแผนการชําระหนี้และกําหนดหลักเกณฑ์การชําระคืนสินเชื่อ
4.ขยายระยะเวลาเบิกจ่ายสินเชื่อของธนาคารออมสินให้แล้วเสร็จภายใน 31 ธันวาคม 2567 จากเดิมภายใน 30 มิถุนายน 2566
นางสาวรัชดา กล่าวด้วยว่า แม้สถานการณ์ความไม่สงบในพื้นที่จังหวัดชายแดนภาคใต้ที่เริ่มมีแนวโน้มดีขึ้น แต่ผู้ประกอบการในพื้นที่ยังมีข้อจํากัดในเรื่องของเงินทุนหมุนเวียน รัฐบาลจึงปรับปรุงหลักเกณฑ์การดําเนินโครงการให้ครอบคลุมผู้ประกอบการมากขึ้นและสามารถเข้าถึงแหล่งเงินทุนที่เพียงพอต่อการดําเนินธุรกิจได้อย่างต่อเนื่อง
รัฐบาลไทย-ข่าวทำเนียบรัฐบาล-ปลัด พม. รับมอบเงินบริจาคกว่า 1.1 ล้านบาท ช่วยผู้สูงอายุเปราะบาง จากคณะอดีตปลัด กต.
วันอังคารที่ 14 มีนาคม 2566
ปลัด พม. รับมอบเงินบริจาคกว่า 1.1 ล้านบาท ช่วยผู้สูงอายุเปราะบาง จากคณะอดีตปลัด กต.
ปลัด พม. รับมอบเงินบริจาคกว่า 1.1 ล้านบาท ช่วยผู้สูงอายุเปราะบาง จากคณะอดีตปลัด กต.
วันนี้ (14 มี.ค. 66 ) เวลา 10.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นผู้แทนรับมอบเงินบริจาค จํานวน 1,172,650 บาท จากคุณหญิงขวัญตา เทวกุล ณ อยุธยา (ภริยาหม่อมราชวงศ์ เทพกมล เทวกุล) นายอาสา สารสิน และนายวิทยา เวชชาชีวะ เพื่อมอบให้กรมกิจการผู้สูงอายุ กระทรวง พม. สําหรับการช่วยเหลือผู้สูงอายุ โดยเฉพาะผู้สูงอายุติดเตียง ผู้ป่วยเรื้อรัง และอยู่ในภาวะพึ่งพิงช่วยเหลือตัวเองได้น้อย โดยมี พลตํารวจเอก อดุลย์ แสงสิงแก้ว สมาชิกวุฒิสภา นางสาวแรมรุ้ง วรวัธ รองปลัดกระทรวง พม. และนางสาวชวนชม จันทะวงษ์ รองอธิบดีกรมกิจการผู้สูงอายุ เข้าร่วม ณ บ้านเลขที่ 122/7 ถนนศาลาแดง เขตบางรัก กรุงเทพฯ
นายอนุกูล กล่าวว่า กระทรวง พม. มีภารกิจสําคัญในการดูแล ช่วยเหลือ และพัฒนาประชาชนทุกกลุ่มเป้าหมายตั้งแต่เด็ก เยาวชน ผู้สูงอายุ คนพิการ และผู้ด้อยโอกาส เพื่อให้มีคุณภาพชีวิตที่ดีอย่างยั่งยืน ซึ่งกระทรวง พม. ทํางานเพียงหน่วยงานเดียวย่อมไม่สามารถดูแลประชาชนทุกกลุ่มเป้าหมายได้อย่างทั่วถึงจึงจําเป็นต้องทํางานร่วมกับภาคีเครือข่ายทุกภาคส่วน
นายอนุกูล กล่าวเพิ่มเติมว่า วันนี้ ในนามกระทรวง พม. มีความยินดีและขอขอบคุณเป็นอย่างยิ่ง สําหรับคุณหญิงขวัญตา เทวกุล ณ อยุธยา (ภริยาหม่อมราชวงศ์ เทพกมล เทวกุล) นายอาสา สารสิน นายวิทยา เวชชาชีวะ และคณะ ที่ได้มอบเงินบริจาค จํานวน 1,172,650 บาท จากการรับบริจาคในวันเปิดตัวหนังสือชีวิต - งานหม่อมราชวงศ์เทพกมล เทวกุล ชีวิต - งานอาสา สารสิน และชีวิต - งาน วิทยา เวชชาชีวะ เพื่อเผยแพร่ประวัติชีวิตและการทํางานของอดีตปลัดกระทรวงการต่างประเทศทั้ง 3 ท่าน เมื่อวันที่ 30 พฤศจิกายน 2565 โดยทุกท่านมีความตั้งใจบริจาคเงินจํานวนดังกล่าวให้กรมกิจการผู้สูงอายุ กระทรวง พม. นําไปช่วยเหลือผู้สูงอายุ โดยเฉพาะกลุ่มผู้สูงอายุที่ติดเตียง ผู้ป่วยเรื้อรัง และอยู่ในภาวะพึ่งพิงช่วยเหลือตัวเองได้น้อย ซึ่งเป็นประโยชน์ต่อการดูแลและฟื้นฟูผู้สูงอายุให้มีคุณภาพชีวิตที่ดียิ่งขึ้น
#ช่วย24ชั่วโมง #พม24ชม #ข่าวพม